stanford-oval/wikipedia huggingface dataset:
โรงเรียนวีรวัฒน์โยธิน
อาคารและสิ่งก่อสร้าง

อาคารเรียนแบบถาวร แบบ 318ล/30 (พิเศษ)   1 หลัง (งปม. ปี 2537 ผูกพันปี 2538)
อาคารเรียนชั่วคราว 4 ห้องเรียน                     1 หลัง
อาคารฝึกงาน แบบ 204 / 27                        1 หลัง ( งปม. ปี 2539)
อาคารเอนกประสงค์ 2 ชั้น                            1 หลัง (งปม. ปี 2539 เหลือจ่าย)
ห้องน้ำ – ห้องส้วมนักเรียนแบบ 6 ที่               3 หลัง (งปม. ปี 2538)
บ้านพักครูแบบ 205                                    1 หลัง (งปม. ปี 2538)
ถังเก็บน้ำฝนแบบ ฝ.33                                2 ชุด (งปม. ปี 2538)
สนามบาสเก็ตบอลแบบ FIBA                        1 สนาม (งปม. ปี 2538)
รั้วคอนกรีตปรับปรุงบริเวณโรงเรียน                 (งปม. ปี 2538)
เสาธง                                                    (งปม. ปี 2538)
ถนนคอนกรีต – ปรับปรุงบริเวณโรงเรียน         (งปม. ปี 2540 ผูกพัน 2541 – 2542)
อาคารเรียนแบบถาวร แบบ 424 ล (พิเศษ)    1 หลัง (งปม. ปี 2542)
อาคารหอประชุม แบบ 101/27 พิเศษ           1 หลัง (งปม. ปี 2542)
อนุสาวรีย์พลตรีหลวงวีรวัฒน์โยธิน
ชื่อเรียกอาคารและสิ่งก่อสร้าง

อาคารเฉลิมพระเกียรติ ๗๒ พรรษา หรืออาคาร 3 เป็นอาคารขนาดใหญ่ 4 ชั้น มีจำนวนห้องเรียน 24 ห้องเรียน ชั้น 1 เป็นที่อยู่ของสำนักงานต่าง ๆ และห้องผู้อำนวยการ ชั้น 2 กลุ่มสาระการเรียนรู้สังคมศึกษา ชั้น 3 ภาษาจีน, ศูนย์การเรียนรู้อาเซียน ชั้น 4 กลุ่มสาระการเรียนรู้ภาษาต่างประเทศ
อาคารเทิดเกียรติวีรวัฒน์ เป็นอาคารขนาดใหญ่ 4 ชั้น มีจำนวนห้องเรียน 18 ห้องเรียน ชั้น 1 เป็นศูนย์วิชาการ ห้องเกียรติยศ ห้องประชุมสัตตบรรณและศูนย์ปฏิบัติการคหกรรม ชั้น 2 เป็นกลุ่มสาระการเรียนรู้การงานอาชีพและเทคโนโลยี ห้องปฏิบัติการคอมพิวเตอร์ ห้องปฏิบัติการคณิตศาสตร์ ชั้น 3 ห้องปฏิบัติการเคมีและห้องปฏิบัติการดาราศาสตร์ ชั้น 4 กลุ่มสาระการเรียนรู้วิทยาศาสตร์ ห้องปฏิบัติการชีววิทยา ห้องปฏิบัติการฟิสิกส์
อาคารห้องสมุดเฉลิมพระเกียรติกาญจนาภิเษก เป็นอาคาร 2 ชั้น มี 9 ห้องเรียน ชั้น 1 ห้องปฏิบัติการอิเล็กทรอนิกส์ ห้องงานประดิษฐ์ ห้องการเกษตร ชั้น 2 ห้องสมุดเฉลิมพระเกียรติกาญจนาภิเษก ห้องมัลติมีเดีย ห้อง ICT
หอประชุมพลตรีหลวงวีรวัฒน์ฯ เป็นอาคารหอประชุม 2 ชั้น มี 6 ห้องเรียน ชั้น 1 กลุ่มสาระการเรียนรู้ศิลปะ ห้องปฏิบัติการนาฏศิลป์ ห้องปฏิบัติการดนตรี 1 ห้องปฏิบัติการดนตรี 2 ห้องปฏิบัติการศิลปะ 1 ห้องปฏิบัติการศิลปะ 2 ห้องอัดเสียง ชั้น 2 หอประชุม โรงยิมเนเซียม
กลุ่มอาคารห้องสมุด เป็นอาคารห้องเรียน 1 ชั้น จำนวน 2 หลัง กลุ่มสาระการเรียนรู้สุขศึกษาและพลศึกษา และห้องเรียนพิเศษสำหรับนักเรียนห้อง LD
อาคารเพื่อนใจวัยรุ่น TO BE NUMBER 1 เป็นอาคาร 1 ชั้น 2 ห้องเรียน
อนุสาวรีย์พลตรีหลวงวีรวัฒน์โยธิน อยู่ด้านหน้าอาคารหอประชุมพลตรีหลวงวีรวัฒน์โยธิน ผู้บัญชาการทหารบกคนแรกของจังหวัดสุรินทร์ ซึ่งโรงเรียนแห่งนี้ได้ตั้งชื่อว่า "โรงเรียนวีรวัฒน์โยธิน" เพื่อระลึกถึงเกียรติประวัติวีรกรรมของท่าน
สนามวู้ดบอล
โดมเหลือง - แดง ร่วมใจ บริเวณลานหน้าเสาธง
อาคารใหม่ เป็นอาคารขนาด 4 ชั้น ชั้น 1 เป็นลานลูกหลวง ชั้น 2 กลุ่มสาระการเรียนรู้ภาษาไทย ชั้น 3 กลุ่มสาระการเรียนรู้ภาษาไทยและคณิตศาสตร์ ชั้น 4 กลุ่มสาระการเรียนรู้คณิตศาสตร์
สถานที่ราชการใกล้เคียง

ศูนย์บริการการศึกษานอกโรงเรียนจังหวัดสุรินทร์
ค่ายวีรวัฒน์โยธิน
โรงพยาบาลค่ายวีรวัฒน์โยธิน
จังหวัดทหารบกสุรินทร์
สำนักงานขนส่งจังหวัดสุรินทร์
มหาวิทยาลัยราชภัฎสุรินทร์
วิทยาลัยสารพัดช่างสุรินทร์
สำนักงานเขตพื้นที่การศึกษามัธยมศึกษาเขต 33 จังหวัดสุรินทร์
มหาวิทยาลัยเทคโนโลยีราชมงคลอีสาน วิทยาเขตสุรินทร์
รายนามผู้บริหาร

นายกิตติ สืบนุการณ์ (พ.ศ. 2534-2543)
นายวรเชษฐ สุขแสวง (พ.ศ. 2543-2551)
นายปริญญา พุ่มไหม (พ.ศ. 2551-2554)
นายณรงค์ พรหมพัชรพล (พ.ศ. 2554-2560)
ดร.ไพชยนต์ จันทเขต (พ.ศ. 2560-2561)
นายพิทักษ์ สุปิงคลัด (พ.ศ. 2561-2564)
นายสมศักดิ์ บุญโต (พ.ศ. 2564-2565)
นายเสกสันต์ สัมฤทธิ์ (พ.ศ. 2565-ปัจจุบัน​)
แหล่งข้อมูลอื่น

โรงเรียนวีรวัฒน์โยธิน
ราชอาณาจักรฮาวาย

ราชอาณาจักรฮาวาย (อังกฤษ: Kingdom of Hawaii) เป็นราชอาณาจักรที่ตั้งอยู่บนหมู่เกาะฮาวาย ที่ก่อตั้งขึ้นเมื่อประมาณปี ค.ศ. 1795 และล่มสลายไปประมาณปี ค.ศ. 1893 - 1894
ประวัติ

ราชอาณาจักรฮาวายก่อตั้งขึ้นโดย พระเจ้าคาเมฮาเมฮามหาราช หลังจากที่พระองค์ทรงชนะสงครามที่ยาวนานถึง 15 ปี พระองค์ได้ปราบดาภิเษกตนขึ้นเป็นพระมหากษัตริย์พระองค์แรก พระองค์ก่อตั้งอาณาจักรภายใต้การช่วยเหลือของและการสนับสนุนโดยจอห์น ยังและไอแซก เดวิส แม้ว่าพระองค์จะทรงประสบความสำเร็จในการทำสงคราม แต่พระองค์ก็ไม่สามารถเอาชนะเกาะคาอูไอได้ เนื่องจากกองทัพของพระองค์ประสบกับปัญหาต่าง ๆ มากมาย ทั้งพายุ และภัยพิบัติต่าง ๆ แต่ในที่สุดชาวเกาะคาอูไอได้ปฏิญาณว่าจะจงรักภักดีต่อพระองค์ ทำให้ฮาวายถูกรวบรวมได้สำเร็จ หมู่เกาะฮาวายจึงเปลี่ยนผ่านจากยุคโบราณมาเป็นยุคที่เริ่มมีการจัดระบบระเบียบในสังคม
ราชวงศ์คาเมฮาเมฮา

ช่วงเวลาตั้งแต่ ค.ศ. 1810 ถึง ค.ศ. 1893 ราชอาณาจักรฮาวายปกครองโดยราชวงศ์ 2 ราชวงศ์ ราชวงศ์คาเมฮาเมฮา และ ราชวงศ์คาลาคาอัว หลังจากพระเจ้าคาเมฮาเมฮาที่ 1 สวรรคต พระเจ้าคาเมฮาเมฮาที่ 2 พระเจ้าคาเมฮาเมฮาที่ 3 ซึ่งเป็นพระราชโอรสก็ทรงปกครองฮาวายต่อมาตามลำดับ ช่วงเวลานี้สมเด็จพระราชินีลิโฮลิโฮ พระอัครมเหสีในพระเจ้าคาเมฮาเมฮาที่ 1 ทรงเป็นผู้สำเร็จราชการ และมีคูฮินา นูอิทำหน้าที่เป็นหัวหน้ารัฐบาลคล้ายกับนายกรัฐมนตรี
ราชวงศ์คาลาคาอัว

พระเจ้าลูนาลิโลแห่งฮาวาย ทรงไม่มีรัชทายาท รัฐสภาจึงต้องเลือกระหว่างสมเด็จพระราชินีเอ็มมา นาเอ รูก พระราชินีในพระเจ้าคาเมฮาเมฮาที่ 4 กับเดวิด คาลาคาอัว ในระหว่างการตัดสินนั้นเกิดเหตุการณ์วุ่นวายขึ้นมากมาย จนในที่สุดเดวิด คาลาคาอัวก็ได้ครองราชย์บัลลังก์ฮาวาย ทรงพระนามว่า "พระเจ้าคาลาคาอัวที่ 1 แห่งฮาวาย"
เพื่อให้สถาบันพระมหากษัตริย์มั่นคงพระองค์จึงต้องประกาศรัชทายาท พระองค์จึงแต่งตั้งให้เจ้าหญิงลีลีโอกาลานีพระขนิษฐาของพระองค์ให้เป็นรัชทายาทสืบบัลลังก์
การล้มล้างราชอาณาจักรฮาวาย

บทความหลัก: การล้มล้างราชอาณาจักรฮาวาย
หลังจากที่สมเด็จพระราชินีนาถลีลีโอกาลานีแห่งฮาวาย นักธุรกิจชาวยุโรปและชาวอเมริกันส่วนใหญ่ไม่พอใจการปกครองของพระองค์ เนื่องจากพวกเขาต้องการผนวกฮาวายเป็นส่วนหนึ่งกับสหรัฐอเมริกาเพื่อที่จะได้กอบโกยผลประโยชน์จากการค้าน้ำตาลในฮาวาย
พวกเขาเริ่มกระบวนการการผนวกฮาวาย โดยเริ่มจากการจัดตั้ง "คณะกรรมาธิการความปลอดภัย" ขึ้น เพื่อสู้กับพระราชินี จนในที่สุดสหรัฐก็ส่งนาวิกโยธินและกองทัพเรือมาเพื่อยึดฮาวาย ทำให้พระมหากษัตริย์และพระราชวงศ์ฮาวายไม่มีทางต่อต้าน
การปฏิวัติฮาวาย

17 กรกฎาคม ค.ศ. 1893 แซนฟอร์ด บี ดอลและคนของเขาได้ประกาศจัดตั้งรัฐบาลเฉพาะกาลฮาวายขึ้น เพื่อปกครองฮาวายจนกว่าจะถูกผนวกเข้ากับสหรัฐอเมริกา พวกเขาจับกุมพระราชินีและพระราชวงศ์ และสั่งจำคุก จากนั้นก็ประกาศจัดตั้งสาธารณรัฐฮาวาย
การผนวกฮาวายรวมเข้ากับสหรัฐอเมริกา

ในปี ค.ศ. 1898 ฮาวายก็ได้รับการอนุมัติว่าเป็นส่วนหนึ่งของสหรัฐอเมริกาอย่างเป็นทางการในสมัยประธานาธิบดีวิลเลียม แมกคินลีย์ นับเป็นการสิ้นสุดอย่างเป็นทางการของราชอาณาจักรฮาวาย
กล้วยหอมจอมซน

| กล้วยหอมจอมซน |
| --- | --- |
เขียนโดย:   Simon Hopkinson  Bob La Castra  Debra Oswald  Richard Tulloch  Kris Wyld  Tracy Moody 
กำกับโดย: Michael Ailwood Ian Munro
แสดงนำ:   Ken Radley  Nicholas Opolski  Mary-Ann Henshaw  Taylor Owynns  Jeremy Scrivener  Shane McNamara 
บรรยายโดย: Karina Kelly
ผู้ประพันธ์ดนตรีแก่นเรื่อง: Carey Blyton
ดนตรีแก่นเรื่องเปิด: Bananas In Pyjamas performed โดย Monica Trapaga
ดนตรีแก่นเรื่องปิด: Bananas in Pyjamas
ประเทศแหล่งกำเนิด: ออสเตรเลีย
ภาษาต้นฉบับ: อังกฤษ
จำนวนซีรีส์: 8
จำนวนตอน: 456
การผลิต
ผู้อำนวยการผลิต: Mark Barnard
ผู้อำนวยการสร้าง: Helena Harris Virginia Lumsden (1992–2001)
ความยาวตอน: 5 นาที(1992–2001) 12 นาที(2011–2013)
บริษัทผู้ผลิต: Southern Star Group
ออกอากาศ
เครือข่าย: ABC (1992–2001) ABC2 (2011–2013)
ออกอากาศ: ต้นฉบับ: 20 กรกฎาคม ค.ศ. 1992 (1992-07-20) – 14 ธันวาคม ค.ศ. 2001 (2001-12-14) ครั้งใหม่: 2 พฤษภาคม ค.ศ. 2011 (2011-05-02) – 3 กรกฎาคม ค.ศ. 2013 (2013-07-03)
กล้วยหอมจอมซน (อังกฤษ: Bananas in Pyjamas) เป็นรายการสำหรับเด็ก ออกฉายในปี ค.ศ. 1992 ทางสถานีโทรทัศน์ ABC (Australian Broadcasting Corporation) เครือรัฐออสเตรเลีย จนสิ้นสุดการออกอากาศ ในปี ค.ศ. 2002 ในประเทศไทยเคยออกฉายทางสถานีโทรทัศน์สีกองทัพบก ช่อง 7(ช่อง 7 สี) มาแล้วและได้นำมาออกอากาศเป็นครั้งที่ 2 ในรูปแบบการ์ตูน 3 มิติ ทางช่อง 7 HD เหมือนเดิมในปี พ.ศ. 2558 เป็นเรื่องของ แฝดกล้วยหอมจอมซน B1 กับ B2 ที่ร่วมเล่นกับ หมีเท็ดดี้
กล้วยหอมจอมซนถูกนำมาปรับปรุงใหม่อีกครั้งให้อยู่ในรูปแบบ CGI ในเดือนพฤษภาคม ค.ศ. 2011 โดย Southern Star Entertainment และ ในประเทศไทยได้นำมาฉายทางช่อง7HD ทุกวันอาทิตย์ เวลา6.15 - 6.30น. ส่วนลิขสิทธิ์จัดจำหน่ายในรูปแบบ VCD และ DVD โดยบริษัท TIGA
ตัวละคร

B1 กับ B2 : เป็นกล้วยหอมฝาแฝด มีรูปร่างสูงโปร่งเหมือนคนแต่หน้าตาเป็นกล้วยหอม มักจะสวมชุดนอนลายทางสีขาวฟ้าเสมอ แต่บางครั้งก็ใส่ชุดอื่นบ้างเช่น ชุดชาวไร่หรือสูธ เป็นเพื่อนของพวกหมีเท็ดดี้ มีนิสัยเป็นมิตร ขี้เล่น ซุกซน ชอบช่วยเหลือคนอื่นแต่บางครั้งการช่วยเหลือของพวกเขาอาจทำให้ปัญหาแก้ยากกว่าเดิม เช่น ซ่อมของ
มอร์แกน
ลูลู่
เอมี่
หนูใส่หมวก
วัว Camembert (Taylor Sweeney)
หมู Pedro (Jacob Matta)
ไก่ Gregory (Matthew Hudak)
ไก่ Peck (Aaron O-H)
แกะ ดอลลี่ (Maura McGinley)
วัวแฟลช (Jacob Matta)
แหล่งข้อมูลอื่น

Bananas in Pyjamas – ABC TV
Bananas in Pyjamas (TV Series 1992–2001) ที่อินเทอร์เน็ตมูวีเดตาเบส
Bananas in Pyjamas (TV Series 2011–) ที่อินเทอร์เน็ตมูวีเดตาเบส
โรงเรียนดอนเมืองจาตุรจินดา

| โรงเรียนดอนเมืองจาตุรจินดา Donmuang Chaturachinda School |
| --- | --- |

ที่ตั้ง
153/34 ถนนเชิดวุฒากาศ แขวงดอนเมือง   เขตดอนเมือง กรุงเทพมหานคร 10210
ข้อมูล
ชื่ออื่น: ด.ม.จ. (D.M.J)
ประเภท: มัธยมศึกษา
คำขวัญ: ลูก ด.ม.จ. เป็นคนดี   มีความรู้ เชิดชูความเป็นไทย
สถาปนา: 12 กุมภาพันธ์ พ.ศ. 2522
ผู้ก่อตั้ง: คุณกร จาตุรจินดา
หน่วยงานกำกับ: กระทรวงศึกษาธิการ
รหัส: 1010720133
ผู้อำนวยการ: นายนิยม ไผ่โสภา
สี: สีน้ำเงิน-สีเทา
เพลง: มาร์ชดอนเมืองจาตุรจินดา
เว็บไซต์: www.dmj.ac.th
โรงเรียนดอนเมืองจาตุรจินดา เป็นโรงเรียนมัธยมศึกษาขนาดใหญ่ในกรุงเทพมหานคร ประเภทสหวิทยา สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ขนาดเนื้อที่ 35 ไร่
โรงเรียนดอนเมืองจาตุรจินดา

โรงเรียนดอนเมืองจาตุรจินดา เป็นโรงเรียนรัฐบาล ประเภทโรงเรียนมัธยมศึกษาขนาดใหญ่ เปิดสอนในชั้นมัธยมศึกษาปีที่ 1-6 สังกัดสำนักงานคณะกรรมการการศึกษาขั้นพื้นฐาน สำนักงานเขตพื้นที่การศึกษามัธยมศึกษาเขต 2  ซึ่งคุณกร  จาตุรจินดาได้มอบที่ดินให้แก่กรมสามัญศึกษา กระทรวงศึกษาธิการ เพื่อสร้างโรงเรียน  ตั้งอยู่ที่ 153/34 หมู่ 1 แขวงดอนเมือง เขตดอนเมือง กรุงเทพมหานคร โดยเริ่มก่อตั้งในวันที่ 12 กุมภาพันธ์ 2522 มีเนื้อที่ 35 ไร่
โรงเรียนดอนเมืองจาตุรจินดาเป็น 1 ใน 47 โรงเรียนที่มีการแข่งขันสูงของสำนักงานเขตพื้นที่การศึกษามัธยมศึกษาเขต 2 ประจำปีการศึกษา 2554
โรงเรียนดอนเมืองจาตุรจินดาเปิดการสอนแผนการเรียน วิทยาศาสตร์ - คณิตศาสตร์, คณิตศาสตร์ - ภาษาอังกฤษ, ภาษาอังกฤษ - ภาษาจีนและ ภาษาอังกฤษ - ภาษาญี่ปุ่น ในระดับมัธยมศึกษาตอนปลาย
ประวัติโรงเรียน

คุณกร จาตุรจินดา ได้บริจาคที่ดิน จำนวน 35 ไร่ พร้อมเงินสด 200,000 บาท เมื่อวันที่ 10 ตุลาคม พ.ศ. 2521 ให้กรมสามัญศึกษา ตามหนังสือที่ ศธ. 1807237803 ลงวันที่ 25 ตุลาคม 2521 เพื่อสร้างโรงเรียน
วันที่ 12 กุมภาพันธ์ 2522 กระทรวงศึกษาธิการ ได้มีการประกาศให้จัดตั้งโรงเรียน “ดอนเมืองจาตุรจินดา” เป็นโรงเรียนสหศึกษา ในความดูแลของ นายเรือง ศรีขาว ตำแหน่งศึกษานิเทศก์ 6 กรมสามัญศึกษา และแต่งตั้ง นายพนม วงศ์วิเศษ อาจารย์ 2 ระดับ 6 โรงเรียนอุดมศึกษาพัฒนาการ เป็นผู้ปฏิบัติหน้าที่ผู้บริหารได้ไปปฏิบัติหน้าที่ ในฐานะผู้บริหารโรงเรียน รับสมัครนักเรียนชั้นมัธยมศึกษาปีที่ 1 จำนวน 6 ห้องเรียน อาศัยอาคารโรงเรียนตลาดใหม่ดอนเมือง เป็นที่เรียนชั่วคราว เพราะอาคารเรียนจริงยังสร้างไม่เสร็จ
เมื่อประกาศจัดตั้งครั้งแรกยังไม่มีอาคาร ได้ขอใช้อาคารโรงเรียนตลาดใหม่ดอนเมือง และโรงเรียนดอนเมืองทหารอากาศบำรุงช่วยประกาศรับนักเรียน รุ่นแรกจำนวน 6 ห้องเรียน นักเรียน 268 คน มีครูรุ่นแรก 3 คน
วันที่ 26 มกราคม พ.ศ 2523 มีการจัดตั้งชมรมผู้ปกครองและครู โรงเรียนดอนเมืองจาตุรจินดา
วันที่ 13 ตุลาคม พ.ศ. 2523 ได้ตั้งมูลนิธิจาตุรจินดาขึ้น
ปีการศึกษา 2524 มีอาคารเรียน 4 ชั้น เป็นอาคารหลังแรกมีนักเรียนชั้นมัธยมศึกษาปีที่ 1 จำนวน 10 ห้องเรียน ชั้นมัธยมศึกษาปีที่ 2 จำนวน 8 ห้องเรียน และชั้นมัธยมปีที่ 3 จำนวน 6 ห้องเรียน
วันที่ 14 ตุลาคม 2525 ได้ตั้งสมาคมผู้ปกครองและครูโรงเรียนดอนเมืองจาตุรจินดาตามหนังสือของสำนักงานคณะกรรมการแห่งชาติที่ ต154/2525 โดยมีนายกสมาคมคนแรกคือ นาวาอากาศเอก เสน่ห์ สุนทรา
พ.ศ. 2525 ได้เปิดสอนมัธยมศึกษาปีที่ 4 เพิ่มห้องเรียนห้องเรียนพร้อมตั้งสมาคมผู้ปกครองและครูโรงเรียนขึ้น
พ.ศ. 2529 - 2530 ได้รับหนังสือชมเชยการพัฒนาโรงเรียนจากกระทรวงศึกษาธิการ
พ.ศ. 2531 ได้รับ หนังสือจากกรมสามัญศึกษา ให้เป็นโรงเรียนมัถยมศึกษาดีเด่น
พ.ศ. 2532 - 2533 ได้คัดเลือก เข้ารับการประเมินโรงเรียนพระราชทาน
พ.ศ. 2534 ขยาย ห้องเรียนจนครบโดยยึดหลักของกรมสามัญศึกษาเป็นหลัก
พ.ศ. 2541 - 2543 มีการนำระบบอินเทอร์เน็ตและคอมพิวเตอร์เข้ามามีบทบาทในด้านการเรียนการสอน
พ.ศ. 2544 ได้รับการประเมินให้เป็นโรงเรียนปฏิรูปการศึกษาดีเด่นจากกรมสามัญศึกษในระดับ A3
พ.ศ. 2546 ได้รับโล่รางวัลโรงเรียนเข้มแข็งปลอดยาเสพติดและได้รับการคัดเลือกให้เป็นตัวแทนโรงเรียน ในเขตดอนเมือง
นำร่องเข้าโครงการโรงเรียนในฝัน (LabSchools) ผ่านการประเมินเป็น โรงเรียนต้นแบบ 1 อำเภอ 1 โรงเรียนในฝัน จากสำนักงานคณะกรรมการการศึกษาขั้นพื้นฐาน กระทรวงศึกษาธิการ
พ.ศ. 2550 ได้ผ่านการประเมินจากสำนักงานรับรองมาตรฐานและประเมินคุณภาพการศึกษา (องค์กรมหาชน) อยู่ในระดับดีขึ้นไป
พ.ศ. 2551 โรงเรียนดอนเมืองจาตุรจินดา ได้ผ่านการประเมินจากสำนักงาน เขตพื้นที่การศึกษากรุงเทพมหานคร เขต 2 ผลงานดีเด่นโครงการสัมมนาผลงานที่ประสบผลสำเร็จ สถานศึกษาประเภทที่ 1 รุ่นที่ 2 ที่มีผลงานดีเด่นด้านห้องเรียนคุณภาพ
คณะสีประจำโรงเรียน

โรงเรียนดอนเมืองจาตุรจินดา แบ่งออกเป็น 5 คณะสี ซึ่งแต่ละสีมีความหมายสอดคล้องกับสัญลักษณ์ประจำโรงเรียน มีชื่อเรียงตามลำดับดังนี้
1. คณะสีนนทรี (สีเหลือง) นนทรีเป็นต้นไม้ประจำโรงเรียน มีดอกสีเหลือง มีลำต้นใหญ่ แผ่กิ่งก้านสาขาให้ความร่มรื่น
2. คณะสีศรีจาตุร (สีชมพู) นามสกุลของท่านผู้มีพระคุณก่อตั้งโรงเรียนเป็นศรีสง่าแก่ชาวดอนเมือง
3. คณะสีพชรกร (สีเขียว) คุณกร จาตุรจินดา ผู้มีจิตศรัทธาสนับสนุนส่งเสริมให้เกิดสถาบันการศึกษาที่มุ่งหวังให้เยาวชนของชาติมีความเพียบพร้อมเป็นเลิศดุจเพชรอันสูงค่า
4. คณะสีพรพลอยจินดา (สีแสด) นามมารดาของผู้บริจาคที่ดินอันเป็นมงคลให้ก่อสร้างโรงเรียน ซึ่งเป็นบุคคลที่ชาว ด.ม.จ. ให้ความเคารพสูงสุด
5. คณะสีฟ้าเมืองดอน (สีฟ้า) โรงเรียนดอนเมืองจาตุรจินดาตั้งอยู่ในเขตดอนเมือง มีกองทัพอากาศให้การสนับสนุนและเป็นโรงเรียนที่มีกิจกรรมลูกเสืออากาศ
ชื่อ ความหมาย และสีประจำคณะสี จะเป็นคติธรรมที่จะนำไปสู่ขบวนการ ร่วมมือกันสร้างสรรค์ และพัฒนาให้รู้จักรักและสามัคคี อันเป็นพลังนำพาให้เรืองรอง ด้วยความดี มีน้ำใจ และเป็นที่พึ่งทางสติปัญญาของสังคมและประเทศชาติ สมดั่งเจตนารมณ์ของผู้บริจาคที่ดินสืบไปตราบชั่วกาลนาน
พระพุทธรูปประจำโรงเรียน

พระพุทธมิ่งมงคลบพิตร
รายนามผู้บริหารโรงเรียน

นายเรือง  ศรีขาว
นายพนม  วงศ์วิเศษ
นายประวิตร  พฤทธิกุล
นายสุทิน  ภูเจริญ
นางระวีวรรณ  ธรมศิริ
นายระลึก  วรรณสิทธิ์
นางสายสมร  ภูเจริญ
นางยุพา  จิตตเกษม
นางปิยนันท์  ภิรมย์ไกรภักดิ์
นางอนันต์  เธียรรักษ์วิชา
ดร.กล้าศักดิ์ จิตต์สงวน
นางสุมนา ธิกุลวงษ์
ดร.รังสรรค์ นกสกุล
นายนิยม ไผ่โสภา
ดร.มิตรชัย สมสำราญกุล
ดร.วินัย  คำวิเศษ
นางสาวพรรสินี  เหมาะดีหวัง
คณะกรรมการสมัชชานักเรียน

ปีการศึกษา  2550 - นายธีรพันธ์  ส่งศรี
ปีการศึกษา 2551 - นายนรชัย  ภักดีศุภผล
ปีการศึกษา 2554 - นายศาสตรา ใจสุต๊ะ
ปีการศึกษา 2555 - นายเจษฎา บินมะฮ์มุด
ปีการศึกษา 2556 - นายศุภกานต์ พิมพิสาร
ปีการศึกษา 2557 - นายชินวัตร เครือภูงา
ปีการศึกษา 2558 - นายธนาสิน ศิลโรจน์
ปีการศึกษา 2559 - นายณัฐพิพัฒ ฉัตรมงคลเพ็ญ
ปีการศึกษา 2560 - นางสาวขวัญเนตร สร้อยอุดม
ปีการศึกษา 2561 - นายดิถีสวัสดิ์ ตั้งไพบูลย์
ปีการศึกษา 2562 - นางสาวแพรพลอย เชิดชู
ปีการศึกษา 2563 - นายทินกร คล้ายคลึง
เกียรติประวัติ

วันที่ 26 มกราคม พ.ศ 2523 มีการจัดตั้งชมรมผู้ปกครองและครู โรงเรียนดอนเมืองจาตุรจินดา
วันที่ 13 ตุลาคม พ.ศ. 2523 ได้ตั้งมูลนิธิจาตุรจินดาขึ้
วันที่ 14 ตุลาคม 2525 ได้ตั้งสมาคมผู้ปกครองและครูโรงเรียนดอนเมืองจาตุรจินดาตามหนังสือของสำนักงานคณะกรรมการแห่งชาติที่ ต154/2525 โดยมีนายกสมาคมคนแรกคือ นาวาอากาศเอก เสน่ห์ สุนทรา
พ.ศ. 2529 - 2530 ได้รับหนังสือชมเชยการพัฒนาโรงเรียนจากกระทรวงศึกษาธิการ
พ.ศ. 2531 ได้รับ หนังสือจากกรมสามัญศึกษา ให้เป็นโรงเรียนมัถยมศึกษาดีเด่น
พ.ศ. 2532 - 2533 ได้คัดเลือก เข้ารับการประเมินโรงเรียนพระราชทาน
พ.ศ. 2544 ได้รับการประเมินให้เป็นโรงเรียนปฏิรูปการศึกษาดีเด่นจากกรมสามัญศึกษในระดับ A3
พ.ศ. 2546 ได้รับโล่รางวัลโรงเรียนเข้มแข็งปลอดยาเสพติดและได้รับการคัดเลือกให้เป็นตัวแทนโรงเรียน ในเขตดอนเมือง
นำร่องเข้าโครงการโรงเรียนในฝัน (LabSchools) ผ่านการประเมินเป็น โรงเรียนต้นแบบ 1 อำเภอ 1 โรงเรียนในฝัน จากสำนักงานคณะกรรมการการศึกษาขั้นพื้นฐาน กระทรวงศึกษาธิการ
พ.ศ. 2550 ได้ผ่านการประเมินจากสำนักงานรับรองมาตรฐานและประเมินคุณภาพการศึกษา (องค์กรมหาชน) อยู่ในระดับดีขึ้นไป
พ.ศ. 2551 โรงเรียนดอนเมืองจาตุรจินดา ได้ผ่านการประเมินจากสำนักงาน เขตพื้นที่การศึกษา กรุงเทพมหานคร เขต 2 ผลงานดีเด่นโครงการสัมมนาผลงานที่ประสบผลสำเร็จ สถานศึกษาประเภทที่ 1 รุ่นที่ 2 ที่มีผลงานดีเด่นด้านห้องเรียนคุณภาพ
พ.ศ. 2566 นักเรียนดีเด่นประจำกรุงเทพ ด.ช.พชร หมอนทอง และ ด.ช.แทนศีล เถื่อนถาด
รางวัลควังจูเพื่อสิทธิมนุษยชน

รางวัลควังจูเพื่อสิทธิมนุษยชน (อังกฤษ: Gwangju Prize for Human Rights) เป็นรางวัลที่มอบให้โดยมูลนิธิ 18 พฤษภารำลึกของเกาหลีใต้ เพื่อยกย่อง "บุคคลกลุ่มหรือสถาบันในเกาหลีและต่างประเทศที่มีส่วนร่วมในการส่งเสริมและพัฒนาสิทธิมนุษยชน ประชาธิปไตย และสันติภาพผ่านงานของพวกเขา" รางวัลนี้มีวัตถุประสงค์เพื่อรำลึกถึงเหตุการณ์การก่อการกำเริบควังจู เมื่อเดือนพฤษภาคม ค.ศ. 1980 ซึ่งประชาชนผู้สนับสนุนประชาธิปไตยได้ออกมาต่อต้านรัฐบาลเผด็จการของ ช็อน ดู-ฮวัน ตามที่เว็บไซต์ของมูลนิธิอธิบายว่า "ควังจูได้รับความช่วยเหลืออันมีค่าจากผู้อื่นในขณะที่เราพยายามต่อสู้เพื่อตรวจสอบข้อเท็จต่อเบื้องหลังการลุกฮือเมื่อวันที่ 18 พฤษภาคม และมุ่งมั่นพัฒนาประชาธิปไตยที่แท้จริง เพื่อเป็นการตอบแทน เราจึงต้องการมอบรางวัลแก่ผู้สนับสนุนการสร้างสันติภาพและประชาธิปไตยของเรา" ใน ค.ศ. 2011 รางวันนี้จะได้รับเงินสด 50,000 ดอลลาร์สหรัฐอีกด้วย
เมื่อวันที่ 18 ธันวาคม ค.ศ. 2018 มูลนิธิประกาศยกเลิกรางวัลของอองซานซูจี เนื่องจากเธอเพิกเฉยในการกระทำที่ไร้มนุษยธรรม และการทารุณกรรมสิทธิมนุษยชนต่อชาวโรฮีนจา
รายชื่อผู้ได้รับรางวัล

| ปี | ผู้รับรางวัล | ประเทศ |
| --- | --- | --- |
| 2000 | ชานานา กุฌเมา | ติมอร์ตะวันออก |
| 2001 | Basil Fernando | ศรีลังกา |
| 2002 | สมาคมญาติประชาชนเกาหลีผู้ถูกคร่าชีวิตเพื่อประชาธิปไตย | เกาหลีใต้ |
| 2003 | Dandeniya Gamage Jayanthi | ศรีลังกา |
| 2004 | อองซานซูจี (ยกเลิก) | พม่า |
| 2005 | วาร์ดะฮ์ ฮาฟิดซ์ | อินโดนีเซีย |
| 2006 | Malalai Joya | อัฟกานิสถาน |
| 2006 | อังคณา นีละไพจิตร | ไทย |
| 2007 | Irom Chanu Sharmila | อินเดีย |
| 2007 | Lenin Raghuvanshi | อินเดีย |
| 2008 | Muneer A. Malik | ปากีสถาน |
| 2009 | Min Ko Naing | พม่า |
| 2010 | Sushil Pyakurel | เนปาล |
| 2011 | Binayak Sen | อินเดีย |
| 2012 | มุน จ็อง-ฮย็อน | เกาหลีใต้ |
| 2013 | H.I.J.O.S | อาร์เจนตินา |
| 2014 | Adilur Rahman Khan | บังกลาเทศ |
| 2014 | Mothers of Khavaran | อิหร่าน |
| 2015 | ลาตีฟะฮ์ อานุม ซีเรการ์ | อินโดนีเซีย |
| 2016 | เหงียน ดัน เกว | เวียดนาม |
| 2016 | Bersih | มาเลเซีย |
| 2017 | จตุภัทร์ บุญภัทรรักษา | ไทย |
| 2018 | Fr. Nandana Manatunga | ศรีลังกา |
| 2019 | Joanna Cariño | ฟิลิปปินส์ |
| 2021 | อานนท์ นำภา | ไทย |
ทิเบต (ค.ศ. 1912–1951)

ทิเบต เป็นรัฐเอกราชโดยพฤตินัยระหว่าง ค.ศ. 1912 ถึง ค.ศ. 1951 ผู้ปกครองคือทะไลลามะการปกครองคือศาสนาพุทธโดยเทวาธิปไตยแบบสมบูรณาญาสิทธิราชย์ และมีสถานะเป็นมณฑลหนึ่งของสาธารณรัฐจีน
ทิเบตเป็นส่วนหนึ่งของราชวงศ์ชิงมาอย่างต่อเนื่อง
จนกระทั่งเกิดการปฏิวัติซินไฮ่ภายหลังจาการล่มสลายของราชวงศ์ชิง ในปี ค.ศ. 1912 เมื่อรัฐบาลเฉพาะกาลแห่งสาธารณรัฐจีนแทนที่ราชวงศ์ชิงในฐานะรัฐบาลของจีนและได้ลงนามในสนธิสัญญากับราชวงศ์ชิงที่จะสืบทอดดินแดนทั้งหมดของราชวงศ์มาเป็นสาธารณรัฐใหม่ทำให้ทิเบตมีสถานะเป็น"รัฐในอารักขา" ต่อมาในสมัยรัฐบาลชาตินิยมแห่งสาธารณรัฐจีนได้ยกระดับให้ทิเบตเป็นมณฑลหนึ่งของสาธารณรัฐจีน
จนถึง ค.ศ. 1950 กองทัพปลดปล่อยประชาชนได้เข้ายึดครองดินแดนธิเบต และผนวกเขตดินแดนโดยมีสถานะเป็นเขตปกครองตนเองทิเบตของสาธารณรัฐประชาชนจีน
ทิเบตในช่วงศตวรรษที่ 20 ยังไม่มีการเลิกทาสเพราะยังมียุติตามมติชนชั้นอยู่จนกระทั่งถึง ค.ศ. 1951 มีข้อตกลงสันติภาพ 17 ข้อ
ประวัติศาสตร์

บทความหลัก: ประวัติศาสตร์ทิเบต
ดูเพิ่ม

ทิเบตตั้งแต่ ค.ศ. 1950
Mongolian and Tibetan Affairs Commission
Four Rugby Boys
โครงสร้างอำนาจบริหารของทิเบต
ทะไลลามะ องค์ที่สิบสี่ (เทนซิน เกียตโซ) ในช่วงวัยเยาว์
ท่าอากาศยานนานาชาติศรีคุรุรามทาสจี

ท่าอากาศยานนานาชาติศรีคุรุรามทาสจี (Sri Guru Ram Dass Jee International Airport; (IATA: ATQ, ICAO: VIAR)) เป็นท่าอากาศยานนานาชาติ ตั้งอยู่ 11 กิโลเมตรทางทิศตะวันตกเฉียงเหนือของเมืองอมฤตสระ รัฐปัญจาบ ประเทศอินเดีย ชื่อของท่าอากาศยานตั้งเพื่อเป็นเกียรติแด่คุรุรามทาส คุรุซิกข์ท่านที่สี่ และเป็นผู้ก่อตั้งเมืองอมฤตสระนี้ขึ้นมา นอกจากให้บริการในรัฐปัญจาบแล้ว ท่าอากาศยานนี้ยังมห้บริการเขตหิมาจัลประเทศกับเขตชัมมูและกัศมีร์ซึ่งอยู่ติดกัน ท่าอากาศยานอมฤตสระถือเป็นท่าอากาศยานที่ใหญ่และมีการสัญจรเข้าออกมาที่สุดในรัฐปัญจาบ และถือเป็นอันดับที่ 21 ของประเทศอินเดีย ท่าอากาศยานนี้เป็นท่าอากาศยานที่มีการเติบโตในแง่ของจำนวนผู้โดยสารเร็วที่สุดในอินเดีย ในช่วงปี 2017 - 2018
สหราชอาณาจักรโปแลนด์-ลิทัวเนีย

ระวังสับสนกับ เครือจักรภพโปแลนด์–ลิทัวเนีย
ภาพเขียนฉลองการรวมตัวเป็นสหราชอาณาจักรระหว่างโปแลนด์และลิทัวเนียเป็นสหราชอาณาจักรโปแลนด์-ลิทัวเนีย ราว ค.ศ. 1861 คำขวัญตอนล่าง: "สหภาพตลอดกาล"
สหราชอาณาจักรโปแลนด์-ลิทัวเนีย หรือ สหภาพโปแลนด์-ลิทัวเนีย (อังกฤษ: United Kingdom of Poland and Lithuania หรือ Polish–Lithuanian union, โปแลนด์: Unia polsko-litewska) หมายถึงพระราชบัญญัติต่างๆ ในการสร้างสัมพันธไมตรีระหว่างราชอาณาจักรโปแลนด์ และ  แกรนด์ดัชชีลิทัวเนียที่มีอายุอยู่ชั่วระยะหนึ่งและนำไปสู่การก่อตั้งเครือจักรภพโปแลนด์-ลิทัวเนีย—"สาธารณรัฐแห่งสองชาติ"—ในปี ค.ศ. 1569 และต่อมาสหภาพที่มีอายุอันสั้นในปี ค.ศ. 1791
พระราชบัญญัติที่เกี่ยวข้องกับกระบวนการรวมตัวเป็นสหราชอาณาจักรระหว่างโปแลนด์และลิทัวเนียก็ได้แก่:
ค.ศ. 1385 – พระราชบัญญัติสหภาพเครโว - การรวมตัวส่วนพระองค์ที่ทำให้เกิดการเสกสมรสระหว่างโยไกลา แกรนด์ดยุกแห่งลิทัวเนียและสมเด็จพระราชินีนาถเจดวิกาแห่งโปแลนด์ผู้ปกครองโปแลนด์ ที่ทำให้โยไกลาขึ้นครองราชย์เป็นพระมหากษัตริย์แห่งราชอาณาจักรโปแลนด์;
ค.ศ. 1401 – พระราชบัญญัติสหภาพวิลเนียสและราดม (Union of Vilnius and Radom) - ยืนยันข้อตกลงในพระราชบัญญัติสหภาพเครโว และรับรองสิทธิในการปกครองตนเองของแกรนด์ดัชชีลิทัวเนีย;
ค.ศ. 1413 – พระราชบัญญัติสหภาพโฮรอดโล (Union of Horodło) - รับรองสิทธิของขุนนางลิทัวเนียว่ามีความเท่าเทียมกันในสหภาพ;
ค.ศ. 1432 (1432–1434) – พระราชบัญญัติสหภาพกรอดโน (Union of Grodno) - ยืนยันความสัมพันธ์และฟื้นฟูความใกล้ชิดกันระหว่างสองอาณาจักร;
ค.ศ. 1499 – พระราชบัญญัติสหภาพคราเคาว์และวิลไนอัส (Union of Kraków and Vilnius) - การรวมตัวส่วนพระองค์กลายเป็นการรวมราชวงศ์ (dynastic union) เน้นความร่วมมือระหว่างสองอาณาจักรในการต่อต้านศัตรูร่วมกัน และฟื้นฟูความสัมพันธ์ระหว่างสองอาณาจักร;
ค.ศ. 1501 – พระราชบัญญัติสหภาพมีลนิค (Union of Mielnik) - เป็นพระราชบัญญัติที่พยายามฟื้นฟูสหภาพโปแลนด์-ลิทัวเนีย;
1 กรกฎาคม ค.ศ. 1569 – พระราชบัญญัติสหภาพลูบลิน (Union of Lublin)  - การรวมตัวเป็นสหราชอาณาจักรทางการเมืองที่แท้จริงทำให้เกิดการก่อตั้ง "สาธารณรัฐแห่งสองชาติ" ที่เป็นรัฐกึ่งสหรัฐ (federation) กึ่งสหภาพ (confederation) ; และ
3 พฤษภาคม ค.ศ. 1791 – รัฐธรรมนูญโปแลนด์ ค.ศ. 1791 (Polish Constitution of May 3, 1791):  ยุบเลิกราชอาณาจักรโปแลนด์ และ แกรนด์ดัชชีลิทัวเนีย และก่อตั้งรัฐร่วมระหว่างสองราชอาณาจักรขึ้นแทนที่ การเปลี่ยนแปลงได้รับการขยายความในข้อตกลงยืนยันระหว่างโปแลนด์และลิทัวเนีย (Zaręczenie Wzajemne Obojga Narodów) ที่เน้นฐานะความต่อเนื่องระหว่างสองชาติ แต่ข้อตกลงนี้มาถูกเพิกถอนอย่างสิ้นเชิงในปี ค.ศ. 1792 โดยความกดดันของกองทหารของจักรวรรดิรัสเซีย
ดูเพิ่ม

ราชอาณาจักรโปแลนด์ (ค.ศ. 1385–1569)
แกรนด์ดัชชีลิทัวเนีย
เครือจักรภพโปแลนด์-ลิทัวเนีย
โรงเรียนบรรจงรัตน์

| โรงเรียนบรรจงรัตน์ ละติน: Banjongrat School Banjongrat School> ที่ตั้ง |
| --- | --- |
77 ซอยเอกทศ ถนนนารายณ์มหาราช ต.ทะเลชุบศร อำเภอเมืองลพบุรี จังหวัดลพบุรี
ข้อมูล
ชื่ออื่น: บ.ร., B.R.
ประเภท: โรงเรียนเอกชน
คำขวัญ: คุณธรรม นำวิชาการ
สถาปนา: 18 พฤษภาคม พ.ศ. 2507
ผู้อำนวยการ: นางวาม ดุลยากร
ผู้รับใบอนุญาต: นางวิมล ดุลยากร
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ภาษาไทย  ภาษาอังกฤษ 
สี:   เขียว   ขาว
เว็บไซต์: www.banjongrat.ac.th
โรงเรียนบรรจงรัตน์ เป็นโรงเรียนเอกชนระดับประถมศึกษา สังกัดสำนักงานคณะกรรมการการศึกษาเอกชน กระทรวงศึกษาธิการ เปิดสอนตั้งแต่ระดับอนุบาลและประถมศึกษาชั้นปีที่ 1 - 6 ตั้งอยู่ในอำเภอเมืองลพบุรี จังหวัดลพบุรี